Dinasti Kedua Puluh Mesir

Dinasti Kedua Puluh Mesir (ditatatandakan Dinasti XX, atau Dinasti ke-20 atau Dinasti 20) ialah dinasti ketiga dan terakhir dalam tempoh Kerajaan Baru Mesir purba, berlangsung dari 1189 SM hingga 1077 SM. Dinasti ke-19 dan ke-20 bersama-sama membentuk era yang dikenali sebagai tempoh Ramsisiyah (Ramesside) kerana kelaziman pemerintah dengan nama depan "Ramesses". Dinasti ini secara umumnya dianggap menandakan permulaan kemerosotan Mesir purba dalam peralihan dari Zaman Gangsa Lewat ke Zaman Besi. Semasa Dinasti Kedua Puluh, Mesir purba menghadapi krisis pencerobohan oleh Bangsa Laut. Dinasti ini berjaya mempertahankan Mesir, namun mengalami kerosakan teruk.

 Sejarah 
Selepas kematian firaun terakhir Dinasti ke-19, Ratu Twosret, Mesir memasuki tempoh perang saudara. Disebabkan kehilangan rekod sejarah, punca perang saudara ini tidak diketahui. Perang ini berakhir dengan Setnakhte dinobatkan, yang mengasaskan Dinasti Kedua Puluh Mesir.

Dari pemerintahan Setnakhte dan anaknya Ramesses III, Mesir menghadapi krisis disebabkan pencerobohan Bangsa Laut. Pencerobohan ini merupakan sebahagian daripada rentetan krisis yang saling berkaitan dalam pelbagai tamadun Mediterranean. Seluruh krisis ini sering dipanggil Keruntuhan Zaman Gangsa Lewat. 

Bangsa Laut menyebabkan kerosakan besar terhadap penduduk Mesir, yang dapat dilihat dalam rekod sejarah. Satu inskripsi berbunyi:

Bukan hanya Mesir yang terjejas oleh pencerobohan Bangsa Laut. Empayar Orang Het, pesaing lama Mesir, runtuh dan tidak bangkit semula. (Dalam inskripsi di atas, Orang Het dipanggil "Hatti".)

Dengan kemenangan dalam Pertempuran Djahy dan Pertempuran Delta pada Tahun 8 pemerintahan Ramesses III, Mesir berjaya menangkis serangan Bangsa Laut, melindungi Mesir daripada kehancuran seperti tamadun-tamadun Zaman Gangsa lain. Semasa Dinasti Kedua Puluh, banyak kuil dibina untuk menayangkan kekuatan Mesir. Namun, ia juga menunjukkan kebangkitan politik golongan pendeta melebihi firaun.

Dinasti Kedua Puluh merosot akibat perubahan iklim drastik, pergolakan dalam keluarga diraja, dan peningkatan kuasa golongan paderi dan bangsawan. Selepas kematian Ramesses XI, firaun terakhir Dinasti Kedua Puluh, tempoh kacau-bilau berlaku. Ini diakhiri oleh Smendes, seorang bangsawan Mesir, yang menjadi Firaun pertama Dinasti ke-21.

Firaun-firaun Dinasti ke-20
Firaun-firaun Dinasti ke-20 memerintah selama kira-kira 120 tahun: dari sekitar 1187 hingga 1064 SM. Tarikh dan nama dalam jadual berikut kebanyakannya diambil daripada "Jadual Kronologi untuk Tempoh Dinastik" dalam Erik Hornung, Rolf Krauss & David Warburton (penyunting), Ancient Egyptian Chronology (Handbook of Oriental Studies), Brill, 2006. Kebanyakan firaun dimakamkan di Lembah Raja-raja di Thebes (dilabelkan KV). Maklumat lanjut boleh didapati di laman web Theban Mapping Project.Tapak di Lembah Raja-raja
+Raja Dinasti XX MesirFiraun GambarPrenomen (Nama Takhta) Nama-Horus Pemerintahan Makam PermaisuriKomen Setnakhte 103x103px Userkhaure-setepenre  Kanakhtwerpehty  1189 – 1186 SM  KV14   Tiy-mereneseMungkin merampas takhta daripada pendahulunya, Twosret. Ramesses III 133x133px Usermaatre-Meryamun  Kanakhtaanesyt  1186 – 1155 SM  KV11   Iset Ta-Hemdjert  Tyti  Tiye Ramesses IV 189x189pxUsermaatre Setepenamun, kemudian Heqamaatre Setepenamun  Kanakhtankhemmaat  1155 – 1149 SM  KV2  Duatentopet Ramesses V / Amenhirkhepeshef I 125x125px Usermaatre Sekheperenre  Kanakhtmenmaat  1149 – 1145 SM  KV9  Henutwati  Tawerettenru Ramesses VI / Amenhirkhepeshef II frameless|119x119px Nebmaatre Meryamun  Kanakhtaanakhtu  1145 – 1137 SM  KV9  Nubkhesbed Ramesses VII / Itamun frameless|150x150px Usermaatre Setepenre Meryamun  Kanakhtanemnesu  1136 – 1129 SM  KV1   Ramesses VIII / Sethhirkhepeshef 129x129px Usermaatre-Akhenamun  (tidak diketahui)  1130 – 1129 SM     Ramesses IX / Khaemwaset Iframeless|100x100px Neferkare Setepenre  Kanakhtkhaemwaset  1129 – 1111 SM  KV6  Baketwernel Ramesses X / Amenhirkhepeshef III frameless|100x100px Khepermaatre Setepenre  Kanakhtsekhaenre  1111 – 1107 SM  KV18  Ramesses XI / Khaemwaset II 150x150px Menmaatre Setpenptah  Kanakhtmeryre  1107 – 1077 SM  KV4  Tentamun

Garis masa

Pohon keluarga Firaun
Dinasti Kedua Puluh Mesir merupakan yang terakhir dalam Kerajaan Baru Mesir. Hubungan kekeluargaan tidak jelas, terutamanya menjelang akhir dinasti.












 Galeri 

 Lihat juga 

Pharoah ialah novel sejarah oleh Bolesław Prus, berlatarkan Mesir pada akhir Dinasti Kedua Puluh, yang menambah dua pemerintah fiksyen: Ramesses XII dan Ramesses XIII. Ia telah diadaptasi menjadi filem dengan tajuk sama.

 Rujukan 


Kategori:Negeri dan wilayah yang diasaskan pada abad ke-12 SM
Kategori:Negeri dan wilayah yang dibubarkan pada abad ke-11 SM
20
Kategori:Kerajaan Baru Mesir
Kategori:Abad ke-12 SM di Mesir
Kategori:Abad ke-11 SM di Mesir
Kategori:Pengasasan abad ke-12 SM di Mesir
Kategori:Pembubaran alaf ke-2 SM di Mesir
20
Kategori:Keruntuhan Zaman Gangsa Lewat